<classify> MKAZI wa kitongoji cha Kakoma kilichopo katika mji mdogo wa Namanyere katika Wilaya ya Nkasi mkoani Rukwa, Shija Lutoja 23 amejinyonga hadi kufa huku akiacha ujumbe wa maandishi kuwa amefi kia uamuzi huo mgumu kutokana na uchungu mkubwa alioupata baada ya mumewe kuhukumiwa kifungo cha miaka 30 jela.Mume huyo hivi karibuni alitiwa hatiani na Mahakama ya Wilaya ya Mpanda mkoani Katavi kutumikia kifungo cha miaka 30 jela kwa kosa la ubakaji. Pia katika ujumbe huo alioacha, unaeleza kuwa alifikia uamuzi wa kujinyonga baada ya kupimwa na kubainika kuwa na maambukizi ya VVU.Taarifa kutoka eneo hilo la tukio zinaeleza kuwa ujumbe huo ulikuwa umehifadhiwa kiunoni mwa mwanamke huyo.Mume wangu amehuhumiwa kutumikia kifungo cha miaka 30 jela na Mahakama ya Wilaya ya Mpanda mkoani Katavi kwa kosa la ubakaji ...isitoshe nimepimwa na kubainika kuwa tayri nina maambukizi ya VVU, sioni sababu ya kuendelea kuishi, ilisomeka sehemu ya ujumbe wa maandishi aliouacha mwanamke huyo. Mkuu wa Wilaya ya Nkasi, Said Mtanda alithibitisha kutokea kwa mkasa huo ambao ulitokea juzi saa tatu asubuhi katika kitongoji cha Kakoma kilichopo katika kijiji cha Kipundu katika mji mdogo wa Namnyere wilayani Nkasi katika mkoa wa Rukwa.Aliwaasa wananchi wanapotingwa na changamoto zinazofanana na za mwanamke huyo ni vema wamuone mtoa ushauri ili waweze kupatiwa ushauri wa kitaalamu utakaosaidia kumfariji na kuendelea kuishi.Mwili wa marehenu uligundulika na wapiti njia ukininginia juu ya mti, akiwa amejinyonga kwa kutumia kanga, alisema. Ofisa Mtendaji wa Kijiji, Richard Kandege alisema mwanamke huyo alikutwa amejinyonga nje kidogo ya mji mdogo wa Namanyere akiwa amejitundika kwenye mti kwa kutumia kanga.Mwenyekiti wa kijiji hicho, Patrick Mwami kwa upande wake alidai kuwa baada ya tukio hilo walitoa taarifa polisi waliofika eneo la tukio na katika uchunguzi wao hawakuona majeraha yoyote katika mwili wa marehemu zaidi ya yale yaliyotokana na kujinyonga. Alifafanua kuwa katika mwili wa marehemu walikuta ujumbe mfupi wa maneno aliouandika kuwa ameamua kujiua mwenyewe kwa sababu ya kuwa amepimwa na amekutwa na virus vya ukimwi lakini pia mumewe amefungwa jela hivi karibuni hivyo haoni sababu ya yeye kuendelea kuishi hapa duniani Aliongeza kuwa tukio hilo limesababisha hisia kubwa kwa wakazi wa kijiji hicho na kwamba ni mwanamke wa kwanza katika kijiji hicho kujinyonga na kuacha ujumbe wa maandishi.  <topic>: kitaifa 